
I.

Charakteristika
1. Prehriatím (hypertermiou) sa rozumie prekročenie maximálnej teploty tela (vnútornej teploty, tzv. teploty jadra), pri ktorej už organizmus nie je schopný efektívne odvádzať teplo z tela ochladzovaním; dochádza k rozšíreniu ciev a k  zadržiavaniu veľkého množstva krvi v orgánoch a tým aj z obehu, čím vzniká riziko kolapsu organizmu.

2. Prehriatie sa prejavuje výrazným znížením schopnosti akejkoľvek činnosti, nárastom pulzovej frekvencie alebo stavom absolútnej vyčerpanosti.

3. K prehriatiu organizmu hasiča môže dôjsť najmä pri použití ochranného odevu proti tepelnému žiareniu alebo proti chemickým látkam a biologickým materiálom.

II.

Predpokladaný výskyt

K akútnemu riziku prehriatia pri zásahoch dochádza v závislosti od druhu použitých odevov, dĺžky trvania a veľkosti energetickej záťaže (namáhavosti činnosti) a teploty okolitého prostredia. Prehriatie hrozí najmä pri vyššej teplote okolitého prostredia spôsobenej napríklad sálavým teplom alebo priamym slnečným žiarením.
III.

Ochrana

1. 
Pri nasadení hasičov, ktorí vzhľadom na riziká súvisiace so zásahom používajú ochranné odevy, treba brať do úvahy faktory, ktoré súvisia s nebezpečenstvom prehriatia, t. j. namáhavosť vykonávanej činnosti, teplota okolitého prostredia a čas nasadenia.

2.  V ochranných oblekoch môžu byť vystrojení iba hasiči zdravotne spôsobilí a tí, ktorí absolvovali výcvik zameraný na tepelnú záťaž.

a) 3. Z hľadiska taktiky hasičských jednotiek pri zásahu na zabezpečenie ochrany životov a zdravia hasičov pred nebezpečenstvom prehriatia treba
b) sledovať čas nasadenia hasičov a vyhodnocovať možnosť nebezpečenstva ich prehriatia v závislosti od faktorov súvisiacich s týmto nebezpečenstvom,

c) včas zabezpečiť pravidelné striedanie hasičov, dodržiavať čas nasadenia a čas regenerácie síl,

d) vytvoriť podmienky na regeneráciu síl a voliť vhodné spôsoby jej vykonania; veliteľ zásahu zabezpečí bezplatné poskytovanie stravovania, ochranných nápojov a dodržiavanie odpočinku v súlade so služobným predpisom,
)  

e) dodržiavať pitný režim nasadených hasičov,
f) ochladzovať zasahujúcich príslušníkov v ochranných oblekoch sprchovými prúdmi, ak to okolnosti dovoľujú.

4. 
Nad osobami, ktoré veliteľ zásahu vyzval na poskytnutie osobnej pomoci  a ktoré uskutočňujú práce v priestoroch ohrozenia zdravia alebo života, treba vykonávať odborný dohľad a zapožičať im osobné ochranné pracovné prostriedky na ochranu zdravia pri práci.
5.  Ochranné prostriedky a iné zariadenia:

      a)  ochranné nápoje,

b) osobné ochranné pracovné prostriedky príslušníkov treba prispôsobiť charakteru rizika pri zásahu (zásah v prírodnom prostredí, bytový požiar, zásah pri mimoriadnych udalostiach s výskytom nebezpečných látok               a podobne),
c) zariadenia na odpočinok, napríklad vhodne upravený kontajner.

�)  Nariadenie ministra vnútra Slovenskej republiky č. 27/2002 o poskytovaní bezplatného stravovania, ochranných nápojov a odpočinku príslušníkom Hasičského a záchranného zboru.

